

Пројекат „Учимо заједно“

Суботица је једна од 20 изабраних локалних самоуправа у нашој земљи која учествује у пројекту„Унапређени равноправни приступ и завршавање предуниверзитетског образовања за децу којој је потребна додатна образовна подршка“. Скраћени назив пројекта је „Учимо сви заједно“ и реализује га Министарство просвете у сарадњи са Уницеф-ом уз подршку ЕУ.

Главни циљеви пројекта „Учимо заједно“ усмерени су на даљи развој инклузивних политика и законског оквира, као и на јачање механизама и институционалних капацитета за праћење, координацију и реализацију инклузивног образовања. Пројекат тежи да оснажи капацитете наставника, других стручњака из сектора образовања, здравља и социјалне заштите, као и организација цивилног друштва са циљем пружања одговарајуће и квалитетније додатне подршке ученицима. Визија пројекта је да унапреди квалитет и промоцију инклузивног образовања као општеприхваћеног стандарда у образовном систему Републике Србије.

У оквиру пројекта „Учимо сви заједно“ за 20 локалних самоуправа обезбеђен је грант програм у циљу унапређења капацитета за инклузивно образовање у локалној заједници. Град Суботица у оквиру пројекта „Учимо сви заједно“ реализује пројекат „Не напуштај школу“.

Укупан износ гранта је 1.678.026,00 РСД, од чега град Суботица финансира 167.803,00 РСД што износи 10% од процењених укупних прихватљивих трошкова Пројекта.

Партнери на пројекту:

- Удружење за ефектолошку подршку и едукацију „ТЕДЕФ“

- Удружење ,,Центар за подршку и развој Суботица“